《山阁》
宋代·张埴

绛甲至今寻四百，东风吹酒楚天涯。
有时咄咄口三唾，无事天天手一叉。
不怨雨声聋客耳，只愁春思乱杨花。
弄乌此日人何往，自倚小楼娱晚霞。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。